老鷹樂隊（英文：Eagles）係一支1971年喺洛杉磯出道嘅美國樂隊，初期主打鄉村搖滾，後來隨著人員變動而逐步向主流搖滾靠近。出道至今，老鷹樂隊一共贏到六項格萊美獎同五項全美音樂獎，而佢等喺1976年推出嘅專輯《加州旅館》更加入選《滾石》雜誌嘅「史上最偉大嘅500張專輯」，名列第37位。1998年，老鷹樂隊榮登美國搖滾名人堂。